Diari Oficial de la Generalitat Valenciana


Sumari del DOGV 7839, del 28-07-2016 (2016/5914)

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Comarcal Els Ports i l'Associació d'Empresaris Asetmico, per al desenvolupament del Pla de Competitivitat Turística de la Mancomunitat Comarcal Els Ports, per a l'exercici 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5914


Data del document
:   21-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Comarcal Els Ports i l'Associació d'Empresaris Asetmico, per al desenvolupament del Pla de Competitivitat Turística de la Mancomunitat Comarcal Els Ports, per a l'exercici 2016. [2016/5914]  
L'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Comarcal Els Ports i l'Associació d'Empresaris Asetmico han subscrit, prèvia tramitació reglamentària, el dia 6 de maig de 2016, el conveni per al desenvolupament del Pla de Competitivitat Turística de la Mancomunitat Comarcal Els Ports, per a l'exercici 2016.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 483/2016 i que figura com a annex d'aquesta resolució.  
  
València, 21 de juliol de 2016.- El director general de Relacions amb les Corts: Antonio Torres Salvador.  
  
  
CONVENI DE COL·LABORACIÓ ENTRE L'AGÈNCIA VALENCIANA DEL TURISME, el patronat provincial de turisme Castelló «Costa Azahar», LA MANCOMUNITAT COMARCAL ELS PORTS I L'ASSOCIACIÓ D'EMPRESARIS ASETMICO PER AL DESENVOLUPAMENT DEL PLA DE COMPETITIVITAT TURÍSTICA DE LA MANCOMUNITAT COMARCAL ELS PORTS, PER A L'EXERCICI 2016  
  
Castelló, 6 de maig de 2016  
  
REUNITS  
  
D'una part,  
Francesc Colomer Sánchez, secretari autonòmic i president de l'Agència Valenciana del Turisme, en virtut del que disposen l'article 3 del Decret 102/2015, d'1 de juliol, del Consell, pel qual cessen i es nomenen les persones titulars de secretaries autonòmiques de la Generalitat (DOCV 06.07.2015) i l'article 5 del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 08.07.2015), intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, als efectes del present document és el situat a València, carrer Castán Tobeñas, 77, ciutat administrativa 9 d'Octubre, torre II, planta tercera.  
  
La seua legitimació i representació per a aquest acte es deriva del que establix l'apartat dos e) de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la firma de convenis, i es troba autoritzada la firma del present conveni per acord del Consell de 12 de febrer i 22 d'abril de 2016 i tot això complint el que establix l'article 12.6.b del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre.  
  
D'una altra,  
Javier Moliner Gargallo, president de la Diputació Provincial de Castelló que ho és del Patronat Provincial de Turisme Castelló «Costa Azahar», segons acord de nomenament del ple de la Diputació Provincial de Castelló de data 26 de juny de 2015, i es troba autoritzat per a la subscripció del present conveni per acord en la sessió extraordinària del Consell Plenari del Patronat Provincial de Turisme de Castelló, celebrada el 22 de març de 2016, que intervé en nom i representació de la mateixa.  
  
D'una altra,  
Joaquín Deusdad Milian amb DNI 73931147X, president de l'Associació d'Empresaris Turístics de Morella i Comarca (ASETMICO), amb CIF Q62283596, inscrita amb el número 1900, en la secció primera del Registre d'Associacions, i domicili social a la plaça de Sant Miquel, 3, 12717 Morella.  
La seua legitimació i representació per a aquest acte es deriva del seu nomenament de president de l'esmentada associació, per acord de l'assemblea general de 27 de maig de 2015 i amb facultats per a subscriure el present protocol d'acord amb el que disposa l'article 19 dels seus estatuts socials.  
  
I d'una altra part,  
Antonio Ripollés Ortí, president de la Mancomunitat Comarcal Els Ports (Castelló), amb CIF L5958238I i domicili a Vilafranca, carrer de la Bassa, 12, la legitimació i representació del qual per a la subscripció del present conveni es deriva de la seua condició i càrrec de president de la mancomunitat esmentada segons l'acord de nomenament del Ple de 26 d'octubre de 2015, i autoritzat per a subscriure el present conveni segons acord del Ple de 3 de març de 2016, tot això d'acord amb el que disposen l'article 44.2 de la Llei 7/1985, de 2 d'abril, Reguladora de les Bases de Règim Local, articles 97.1 i 100.3 de la Llei 8/2010, de 23 de juny, de Règim Local de la Comunitat Valenciana, i article 3 dels Estatuts de la Mancomunitat publicats en el Diari Oficial de la Comunitat Valenciana, número 7583, de 31 de juliol de 2015.  
  
Les parts compareixen en la representació que tenen de les seues institucions i associacions respectives i es reconeixen de manera recíproca capacitat per a formalitzar el present conveni, i a aquest efecte  
  
EXPOSEN  
  
Primer. En el marc del Pla Estratègic Global de Turisme de la Comunitat Valenciana 2010-2020, constituïx un aspecte fonamental el manteniment, l'adaptació i la millora de les destinacions turístiques consolidades i també el creixement i desenvolupament de les destinacions turístiques incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Per a l'èxit d'aquest objectiu una de les claus de les actuacions que s'emprenguen ha de ser l'increment de la coordinació entre administracions i la col·laboració publicoprivada. En un entorn canviant i fortament competitiu és imprescindible una estratègia conjunta de les administracions públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aqueixa finalitat la Generalitat, a través de l'Agència Valenciana del Turisme, llança la iniciativa dels Plans de Competitivitat Turística de les destinacions de la Comunitat Valenciana oberts a distintes possibles fórmules de col·laboració publicoprivada amb les diputacions provincials, ens locals i a les associacions empresarials del sector turístic.  
  
Segon. Els Plans de Competitivitat Turística de la Comunitat Valenciana es configuren com una iniciativa de la Generalitat, instrumentada a través de la formalització de convenis entre l'Agència Valenciana del Turisme, en col·laboració amb altres administracions públiques i ens privats, destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment a criteris de millora de la competitivitat, sostenibilitat i reequilibri socioterritorial.  
  
Tercer. Els Plans de Competitivitat Turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998 de Turisme, i que per mandat exprés d'aquesta es va concretar en l'elaboració del Pla d'Espais Turístics de la Comunitat Valenciana.  
El Pla d'Espais Turístics és un document de planificació indicativa, que proposa la Generalitat per al conjunt de les administracions públiques, que té un caràcter transversal i que inclou propostes que afecten diferents àmbits competencials, a més del pròpiament turístic.  
  
S'estructura en unes directrius generals que afecten tot el territori i consideren diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat la Comunitat i es definixen línies d'actuació concretes per a cada un dels espais esmentats.  
  
Els Plans de Competitivitat es configuren, per tant, com una actuació en la línia de desenvolupament del Pla d'Espais, i perseguixen posar en valor els factors ambientals, econòmics i socioculturals des d'una perspectiva integral. També perseguixen una millor distribució de l'activitat turística en el territori valencià i contribuir al reequilibri entre els espais litorals més dinàmics i aquells d'interior susceptibles de major desenvolupament turístic.  
  
Quart. A l'Agència Valenciana del Turisme, adscrita a la Presidència, correspon el foment de l'activitat turística, el desenvolupament i la millora del sector turístic; la creació, la implantació i l'adequació de nous productes i recursos turístics, i també l'execució, la coordinació i l'impuls d'accions de promoció i desenvolupament del sector turístic; i potenciar la dita oferta per mitjà de la comercialització, la informació i la difusió del producte turístic de la Comunitat Valenciana, per a la qual cosa i pel que fa al present conveni té entre els seus objectius intensificar les seues actuacions en coordinació o col·laboració amb altres ens i administracions públiques de manera que redunden de forma directa o indirecta en la consecució dels seus fins, segons establix l'article 2 del Decret 209/2004, de 8 d'octubre, del Consell de la Generalitat, per la qual s'aprova el Reglament de l'Agència Valenciana del Turisme.  
  
  
Cinqué. Constituïxen els pilars importants dels Plans de Competitivitat Turística: la sostenibilitat, entesa en les tres facetes: econòmica, social i ambiental; la incorporació de la noves tecnologies de la informació i comunicació a la prestació dels serveis turístics amb la finalitat de millorar la qualitat i sostenibilitat en la gestió de les destinacions; i també l'orientació cap a la creació i posada en el mercat de productes turístics experiencials en aquelles destinaciones turístiques en sorgiment o incipients.  
  
Sisé. En la consecució dels fins i objectius anteriorment descrits, el Patronat Provincial de Turisme Castelló «Costa Azahar» manifesta el seu suport i col·laboració que es materialitza activament per mitjà de la firma del present conveni.  
  
Seté. La Mancomunitat Comarcal Els Ports declara que el turisme constituïx un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació.  
  
La mancomunitat disposa d'una àmplia i variada dotació de recursos de qualsevol tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
Per tant, a través de l'execució del Pla de Competitivitat Turística, la Mancomunitat es compromet a dur a terme les actuacions que s'hi arrepleguen tendents a l'adequació, la millora, la requalificació i l'adaptació de la seua oferta i a la creació de productes turístics competitius.  
  
Huité. L'Associació d'Empresaris ASETMICO es compromet a involucrar els seus membres perquè col·laboren activament en la consecució dels objectius del pla per mitjà de l'adequació de la seua oferta de productes i serveis a les finalitats del present conveni.  
  
Nové. En aquest context i amb la finalitat de consensuar les pautes d'actuació de cada una de les parts firmants en qüestions d'interés comú i fixar el marc general i la metodologia per al desenvolupament de la col·laboració en les qüestions referides a l'execució i compliment del present conveni i successius que pogueren formalitzar-se per al desenvolupament del Pla de Competitivitat Turística de la Mancomunitat Comarcal Els Ports, ha sigut subscrit per les parts firmants un protocol general amb data 5 de maig de dos mil setze en els termes que establix l'article 3.2.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Deu. D'acord amb el que s'ha exposat anteriorment, les administracions firmants consideren adequat a les seues competències respectives i fins concurrents la col·laboració per al desenvolupament del Pla de Competitivitat Turística de la Mancomunitat Comarcal Els Ports.  
És per això, per la qual cosa les parts firmants acorden formalitzar el present conveni, segons les següents  
  
CLÀUSULES  
  
Primera. Objecte  
De conformitat amb el que establix l'article 11.1.d del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, el present conveni té per objecte articular la col·laboració entre les parts firmants amb l'objectiu de desenvolupar i executar el Pla de Competitivitat Turística de la Mancomunitat Comarcal Els Ports corresponent a l'exercici 2016. Per a això, es procedix a través del present conveni a la concessió directa en l'exercici 2016 d'una subvenció nominativa a la Mancomunitat Comarcal Els Ports en els termes que establixen l'article 168.1.a) de la Llei 1/2015, de 6 de febrer, de la Generalitat, d'Hisenda Pública del Sector Públic Instrumental i de Subvencions; els articles 22.2 i 28.1 de la Llei 38/2003, de 17 de novembre, General de Subvencions, i l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
Les actuacions que es proposen executar a través del pla perseguixen la consecució dels objectius següents:  
- Augment de la qualitat dels serveis turístics del territori.  
- Millora del medi urbà i natural.  
- Ampliació i millora dels espais d'ús públic.  
- Augment, diversificació i millora de l'oferta complementària.  
- Posada en valor dels recursos turístics.  
- Creació de nous productes.  
- Sensibilització i implicació de la població i agents locals en una cultura de qualitat.  
Les actuacions que es proposen executar a través del pla es desenvoluparan en el territori i sobre els recursos, serveis i béns de titularitat dels municipis que integren la mancomunitat, i seran executades per la mancomunitat en els termes que assenyala l'apartat 3.2.5 de la clàusula tercera del present conveni.  
  
Segona. Condició de beneficiari  
D'acord amb el que establix l'article 11 de la Llei 38/2003, de 17 de novembre, General de Subvencions, la Mancomunitat Comarcal Els Ports reunix actualment les característiques geogràfiques, paisatgístiques, culturals, econòmiques, socials i condicions òptimes per a la posada en marxa, desplegament i execució d'un Pla de Competitivitat Turística en el seu àmbit territorial, com consta en les directrius generals i particulars del Pla d'Espais Turístics de la Comunitat Valenciana. L'objecte d'esta subvenció coincidix amb l'objecte competència d'esta mancomunitat.  
Amb caràcter previ a la firma del present conveni i, com a beneficiari d'una subvenció, la Mancomunitat Comarcal Els Ports declara de manera responsable que complix les condicions i assumix les obligacions establides en els articles 13 i 14 de la Llei 38/2003, de 17 de novembre, General de Subvencions.  
  
Tercera. Obligacions de les parts  
De conformitat amb el que establix l'article 11.1.d del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre:  
3.1. Per a la millor consecució dels objectius d'aquest pla, l'Agència Valenciana del Turisme i el Patronat Provincial de Turisme Castelló «Costa Azahar» es comprometen a considerar prioritaris, dins dels seus programes d'actuacions, aquells projectes que convergisquen i contribuïsquen a dotar d'un major abast els objectius d'aquest conveni i, en concret, s'obliguen a:  
3.1.1. Assessorar la Mancomunitat Comarcal Els Ports en tot el que és necessari per a la posada en marxa, desplegament i execució del Pla de Competitivitat Turística de la Mancomunitat Comarcal Els Ports. Aquesta tasca serà desenvolupada principalment a través de la Comissió de Seguiment que es cree a aquest efecte en els termes que desplega la clàusula settena del present conveni.  
3.1.2. Finançar les actuacions que comprenguen el desenvolupament del Pla en el percentatge i en les condicions que es despleguen en la clàusula cinquena del present conveni, tot això condicionat a l'existència de crèdit adequat i suficient en el pressupost de l'exercici 2016.  
L'Agència Valenciana del Turisme es compromet a subvencionar la quantitat de 100.000 - i el Patronat Provincial de Turisme Castelló «Costa Azahar» es compromet a subvencionar la quantitat de 100.000 ?.  
  
3.1.3. Exigir a la mancomunitat i a la resta de parts firmants el compliment de les disposicions i obligacions establides en el present conveni.  
3.1.4. Donar publicitat en les seues pàgines web del present conveni i el seu text íntegre en els termes establits en l'article 9.1.c de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana (DOCV 7500, 8 d'abril).  
3.2. La Mancomunitat Comarcal Els Ports es compromet a executar amb la major diligència les actuacions que constituïxen l'objecte de desplegament del pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
Així mateix, la mancomunitat es compromet a:  
- Procurar el coneixement i difusió de la filosofia, els objectius i les realitzacions del pla entre la població i els agents turístics del territori de la Mancomunitat.  
- Vetlar per l'exercici de l'activitat turística de la zona.  
- Fomentar la sostenibilitat econòmica, social i mediambiental de la zona i especialment la qualitat del medi ambient urbà i natural i la dels serveis públics.  
- Evitar el creixement incontrolat dels nuclis turístics i de l'oferta d'allotjament.  
- Vetlar per l'estricte compliment de la normativa urbanística i d'ordenació territorial.  
A més, la mancomunitat està obligada en els termes que establix l'article 14 de la Llei 38/2003, de 17 de novembre, General de Subvencions, a:  
3.2.1. Desenvolupar el quadro d'actuacions que s'annexa al present conveni i que, de forma motivada, proposa la mancomunitat per a executar i desenvolupar durant l'exercici 2016 a través del pla; actuacions que complixen els paràmetres, les característiques i les condicions necessàries per a poder ser desenvolupades dins del termini i en la forma corresponent dins del Pla de Competitivitat Turística i tot això d'acord amb les consignacions previstes en el pressupost de l'exercici 2016.  
3.2.2. Obrir un compte corrent en una entitat financera, que únicament i exclusivament estiga destinada als pagaments i ingressos derivats del desplegament i execució del Pla de Competitivitat Turística.  
  
3.2.3. Designar els tècnics i personal de la mancomunitat que estarà encarregat de la tasca tecnicaadministrativa del desplegament i execució del pla i que seran els interlocutors directes amb la resta d'administracions firmants.  
A aquests efectes, si es considera necessari, segons les circumstàncies, podrà ser autoritzada per la comissió de seguiment la contractació per part de la mancomunitat, a càrrec del pla o no, segons els casos, d'una Gerència que col·labore activament amb els òrgans de la mancomunitat en les tasques administratives i tècniques d'impuls, desenvolupament, execució, justificació i posada en marxa de les actuacions executades a través del pla, i siga l'interlocutora directa entre els representants de la Mancomunitat Comarcal Els Ports, l'Agència Valenciana del Turisme, el Patronat Provincial de Turisme Castelló «Costa Azahar» i l'associació d'empresaris ASETMICO en el si de la comissió de seguiment.  
La gerència del pla no podrà realitzar cap actuació que revista caràcter d'autoritat pública i haurà de respectar el que establix l'article 29 de la LGS.  
3.2.4. Finançar en la part que corresponga les actuacions del pla, en la forma, terminis i condicions que s'assenyalen en la clàusula cinquena del present conveni, tot això d'acord amb les consignacions previstes en el pressupost de l'exercici 2016.  
3.2.5. Executar sota la seua responsabilitat i justificar, davant de l'Agència Valenciana del Turisme i el Patronat Provincial de Turisme Castelló «Costa Azahar» totes les actuacions del pla en la forma i terminis que s'assenyalen en la clàusula sisena del present conveni.  
La quantitat subvencionada per la mancomunitat al pla serà de 100.000 ?.  
Per a això, la Mancomunitat Comarcal Els Ports serà la responsable de la redacció, quan siga necessari, de tots els projectes d'obres i tècnics, sol·licitud i obtenció de permisos, autoritzacions i llicències ajustats a dret, i realització de les contractacions necessàries segons algun dels procediments que corresponga dels previstos en el Text Refós de la Llei de Contractes del Sector Públic i amb el compliment de la legislació aplicable.  
La mancomunitat executarà les actuacions a desenvolupar a través del pla sota la seua responsabilitat, i actuarà dins de tot el seu territori, en cada cas segons el tipus d'actuació, sobre els recursos, serveis i béns de titularitat dels ajuntaments que en formen part. Per a això, els dits ajuntaments col·laboraran i autoritzaran a tots els efectes (jurídics, pressupostaris, comptables i materials) la intervenció de l'ens local de la mancomunitat en el seu territori i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
La mancomunitat podrà subcontractar fins al 100 % de l'import de les actuacions objecte del present conveni, i en aquest cas caldrà ajustar-se al que disposa l'article 29 en els seus apartats 2 i 3, i article 31.3 de la Llei 38/2003, de 17 de novembre, General de Subvencions, si és procedent.  
3.2.6. Conservar els documents justificatius de l'aplicació dels fons percebuts, inclosos els documents electrònics mentres puguen ser objecte de les actuacions de comprovació i control.  
3.2.7. Sotmetre's a les actuacions de comprovació a efectuar per la resta d'administracions firmants, així com qualssevol altres de comprovació i de control financer.  
3.2.8. Realitzar les actuacions de publicitat, comunicació i senyalització d'obres i de les actuacions que s'indiquen per la comissió de seguiment amb l'objecte de dotar de notorietat i visibilitat el pla, tant per a la població local com per a visitants i turistes.  
3.2.9. Mantindre en tot moment informats els membres de la comissió de seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida a aquests efectes.  
3.2.10. Mantindre les finalitats que perseguix el pla manifestades a través del present conveni, fins i tot després de la finalització de la seua vigència temporal en els termes legalment establits.  
En el cas d'actuacions d'inversió, els béns immobles, mobles, instal·lacions i actuacions executades a través del pla, s'hauran de destinar als fins per als quals han sigut autoritzades durant un mínim de cinc anys, en el cas de béns inscriptibles en un registre públic, i durant un mínim de dos anys, per a la resta de béns inventariables. L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament i quedarà el bé afecte al pagament del dit reintegrament, amb les excepcions previstes en l'article 31.4 i 5 de la Llei 38/2003, de 17 de novembre, General de Subvencions.  
3.2.11. Comunicar els membres de la comissió de seguiment, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats en els termes que s'establix en l'article 19.2 de la Llei General de Subvencions.  
3.2.12. Cumplir les obligacions d'informació i transparència establides de Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana, com a beneficiari de l'ajuda.  
3.2.13. Reintegrar, d'acord amb el que disposa l'article 37 de la Llei General de Subvencions, les quantitats percebudes en virtut del present conveni, a més de l'interés de demora que poguera correspondre, des del moment del pagament de la subvenció, en els casos següents:  
  
1) Incompliment de l'obligació de justificació total o parcial en els termes establits en la clàusula sisena del present conveni.  
2) Obtenció de la subvenció sense reunir o falsejant les condicions establides en el present conveni o la resta de normativa aplicable.  
3) Incompliment de la finalitat de la subvenció concedida en virtut del present conveni.  
4) Incompliment de les condicions i obligacions assumides per la mancomunitat en virtut del present conveni.  
5) Obtenció d'altres ajudes o subvencions per a la mateixa finalitat que la prevista en aquest conveni, de tal quantia que, aïlladament o en concurrència amb aquesta última o amb altres subvencions o ajudes d'altres administracions públiques o d'altres ens públics o privats, supere el cost de l'actuació objecte d'ajuda a través del present conveni, de conformitat amb el que establix l'article 19.3 de la Llei General de Subvencions.  
6) Resistència, excusa, obstrucció o negativa a les possibles actuacions de comprovació i control econòmic, financer i jurídic que puguen sol·licitar les distintes administracions.  
3.3. L'Associació d'Empresaris ASETMICO es compromet a:  
- Estimular entre els seus associats l'adopció d'iniciatives i projectes que atenguen a la modernització i millora dels establiments, a l'elevació de la qualitat dels servicis, a l'ampliació de l'oferta complementària i, en general, a la millora de la competitivitat.  
- Difondre la filosofia, els objectius i les realitzacions del pla entre els seus associats.  
- Participar activament en el seguiment de l'execució de les actuacions.  
- Promoure actuacions amb vista a garantir la continuïtat dels impulsos generats pel pla.  
  
Quarta. Execució de les actuacions a desenvolupar a través del pla  
4.1. Termini d'execució de les actuacions subvencionades. L'execució de les actuacions objecte del present conveni es realitzarà en els terminis previstos en els projectes elaborats per la mateixa mancomunitat, sense que en cap cas puga excedir la data de 31 d'octubre de 2016 i, amb caràcter excepcional i amb l'autorització prèvia de la comissió de Seguiment, el 30 de novembre de 2016.  
4.2. Control i seguiment de l'actuació subvencionada. El control de l'execució i seguiment de les obres, subministraments i serveis, el realitzarà la mancomunitat.  
Qualsevol problema derivat de la interpretació i compliment del present conveni, se solucionarà pels membres de la comissió de seguiment del pla.  
4.3. Senyalització de les obres. A més de la senyalització que resulte preceptiva, les obres hauran de senyalitzar-se per mitjà dels oportuns cartells en què s'indicarà que aquestes es realitzen en col·laboració entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Comarcal Els Ports i l'Associació d'Empresaris ASETMICO en el marc del desplegament del Pla de Competitivitat Turística de la Mancomunitat Els Ports.  
  
4.4. Responsabilitat patrimonial. D'acord amb el que disposa l'article 140.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si de l'execució de les actuacions derivades del present conveni es produïren lesions en els béns o drets dels particulars, la responsabilitat patrimonial a què, si és el cas, donaren lloc serà de l'administració executora d'aquestes.  
  
Cinquena. Finançament i pagament  
De conformitat amb el que establix l'article 34 de la Llei 38/2003, de 17 de novembre, General de Subvencions:  
5.1. Import del pla. L'import total màxim del cost d'execució de les actuacions que comprenen el Pla de Competitivitat Turística de la Mancomunitat Comarcal Els Ports corresponent a l'exercici de 2016 ascendix a tres-cents mil euros (300.000,00 ?) impostos, si és el cas, inclosos, que seran finançats per les administracions firmants del present conveni de la manera següent:  
- La Mancomunitat Comarcal Els Ports contribuïx amb un terç del total i la seua aportació ascendix a la quantitat de cent mil euros (100.000,00 ?), a càrrec del pressupost de l'exercici 2016 i crearà totes i cada una de les aplicacions pressupostàries per a l'execució de les actuacions que conformen el pla.  
- L'Agència Valenciana del Turisme contribuïx amb un terç del total i la seua aportació ascendix a la quantitat de cent mil euros (100.000,00 ?), a càrrec del l'aplicació pressupostària del capítol VII, programa 751.10, línia S0000814.  
- El Patronat Provincial de Turisme Castelló «Costa Azahar» contribuïx amb un terç del total i la seua aportació ascendix a la quantitat de cent mil euros (100.000,00 ?), a càrrec de l'aplicació pressupostària del capítol IV 56275 757939 denominada Subvenció Mancomunitat Els Ports Pla De Dinamització Turística.  
5.2. Reajustament de l'import de la subvenció  
Una vegada esgotats els terminis a què es fa referència en els apartats 4.1 de la clàusula quarta i 6.4 de la clàusula sisena del present conveni sense que s'hagen finalitzat ni justificat les actuacions del pla, es produirà, previs els oportuns tràmits, la minoració de l'import de la subvenció per a ajustar les aportacions de l'Agència Valenciana del Turisme i del Patronat Provincial de Turisme Castelló «Costa Azahar» a les actuacions del pla efectivament executades i justificades per la mancomunitat.  
Per a dur a terme la minoració de la subvenció es tindrà en compte, si és el cas, tant l'import de les actuacions efectivament justificades per l'associació com la naturalesa econòmica dels gastos que conformen aquestes, d'acord amb el que disposa la clàusula sisena 6.5 del present conveni.  
5.3. Moment i forma de pagament  
Amb caràcter general, el pagament de la subvenció es realitzarà després de la correcta justificació de la Mancomunitat, davant de l'Agència Valenciana del Turisme, de les actuacions executades a través del pla, d'acord amb el que establix l'article 34 de la Llei General de Subvencions i sense perjuí del que disposa la resta del següent apartat.  
  
5.3.1. Agència Valenciana del Turisme  
Les quantitats a satisfer per l'Agència Valenciana del Turisme es lliuraran, a través de transferència bancaria, en el compte obert a aquest efecte per la mancomunitat de la manera següent:  
1) A la firma del present conveni i, amb caràcter previ a la justificació, s'abonarà en concepte de pagament anticipat, el 15 % de l'import de la subvenció corresponent a l'Agència Valenciana del Turisme. En aquest cas, la Mancomunitat Comarcal Els Ports quedarà exonerada de la constitució de garantia, tot això de conformitat amb el que establixen l'article 171 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, el 34.4 de la Llei General de Subvencions i l'article 92 de la Llei 8/2010, de 23 de juny, de la Generalitat, de Règim Local de la Comunitat Valenciana.  
  
2) El pagament de la resta de la subvenció es realitzarà amb la justificació correcta prèvia per la mancomunitat, davant de l'Agència Valenciana del Turisme, de les actuacions executades a través del pla, sense perjuí del que establix el punt 3) següent.  
3) Podran realitzar-se abonaments a compte, que suposaran la realització de pagaments fraccionats que respondran al ritme d'execució de les accions subvencionades, i s'abonaran per quantia equivalent a la justificació presentada, i sempre que la naturalesa i característiques de les accions permeta el dit fraccionament als efectes de pagament. Els abonaments a compte s'aplicaran a l'import pendent de la subvenció, una vegada justificada la quantia corresponent al 15 % lliurat com a bestreta inicial, tot això de conformitat amb el que establix l'article 171 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el 34.4 de la Llei General de Subvencions.  
  
5.3.2. Patronat Provincial de Turisme Castelló «Costa Azahar»  
Podran realitzar-se abonaments a compte, que suposaran la realització de pagaments fraccionats que respondran al ritme d'execució de les accions subvencionades i s'abonaran per quantia equivalent a la justificació presentada, i sempre que la naturalesa i característiques de les accions permeta el dit fraccionament als efectes de pagament. Els abonaments a compte s'aplicaran, si és el cas, a l'import pendent de la subvenció, una vegada justificada la quantia corresponent al 15 % lliurat com a bestreta inicial a la firma del conveni. El Patronat Provincial de Turisme finançarà el 33,33 % de les despeses que justifique la Mancomunitat sent el pressupost subvencionable total 300.000 euros.  
  
Sisena. Justificació de les actuacions  
6.1. De conformitat amb el que establix l'article 30 de la Llei General de Subvencions, la justificació de les actuacions executades a càrrec del pla es realitzarà segons s'assenyala en aquesta clàusula i constarà de la documentació següent:  
1) Relació numerada de tots els documents que siguen aportats.  
2) Memòria general, en la qual s'arreplegue el grau de compliment aconseguit amb relació als objectius proposats.  
3) Un dossier de premsa i fotogràfic de les actuacions.  
4) Factures originals o còpies compulsades d'aquestes, totes de l'any 2016, corresponents a la realització del pla d'actuacions annex al present conveni. En el cas d'execució d'obres s'adjuntarà còpia dels corresponents certificats d'obra expedits i amb informe del tècnic competent.  
Les factures hauran de complir els requisits regulats en el Reial Decret 1619/2012, de 30 de novembre, pel qual s'aprova el Reglament pel qual es regulen les obligacions de facturació (BOE 289, d'1 de desembre). A aquest efecte hauran d'arreplegar el nom o raó social de l'empresa que factura i el seu NIF o CIF, data d'emissió, preu unitari i desglossament de cada un dels conceptes facturats, així com l'Impost sobre el Valor Afegit de forma diferenciada, quan procedisca, base imposable, tipus d'IVA aplicable i import total, així com l'IRPF quan procedisca.  
5) Certificat del secretari de l'ens local amb el vistiplau del president acreditatiu dels aspectes següents:  
5.1) Gasto total realitzat de l'activitat subvencionada.  
5.2) Acreditació d'haver seguit en la contractació de les obres o actuacions objecte de la subvenció el procediment que corresponga dels previstos en el Text Refós de la Llei de Contractes del Sector Públic, i la resta de normativa aplicable en la matèria, així com haver sigut aprovades les actuacions executades i el seu pressupost per l'òrgan competent.  
  
5.3) Acabament i recepció satisfactòria de les obres, serveis o subministraments, amb expressió del cost global.  
6) Declaració responsable del president de la mancomunitat acreditativa de:  
6.1) No haver rebut altres subvencions o ajudes o ingressos, per a l'actuació objecte del present conveni o si les ha rebudes descripció detallada de les activitats subvencionades, origen, objecte i import d'aquestes.  
6.2) No estar incurs en cap de les prohibicions arreplegades en l'article 13  
6.3) Compromís de compliment de les obligacions que establix l'article 14, així com no ser deutor de la Generalitat Valenciana per reintegrament de subvencions en els termes que establix l'article 34.5 tots aquests de la Llei 38/2003, de 17 de novembre, General de Subvencions.  
6.4) Acreditació del caràcter compensable o no de l'IVA suportat per la mancomunitat.  
6.5) Acreditació de recepció per part de la mancomunitat de tots els béns que, si és el cas, el pla haguera posat a disposició del gestor del pla, amb el compromís de ser destinats per la mancomunitat a un ús o servei públic, en benefici dels municipis mancomunats.  
  
6.6) Acreditació de l'aplicació i utilització dels interessos, que si és el cas, s'hagueren generat en el compte bancari del pla, en alguna actuació o finalitat que revertisca en benefici del pla.  
7) Certificat de l'interventor de l'ens local de les factures reconegudes i efectivament pagades corresponents a les actuacions del pla, especificant per a cada factura almenys el detall següent: número; import; concepte; proveïdor; data d'aprovació per la comissió de seguiment i per l'òrgan de la mancomunitat; NIF; data de reconeixement de l'obligació; data de pagament amb especificació del compte corrent origen dels fons i qualsevol altre aspecte que s'estime rellevant.  
  
8) Còpies compulsades de les actes de les comissions de seguiment realitzades.  
9) Qualsevol altra documentació addicional que poguera ser requerida per les administracions firmants segons la normativa aplicable.  
6.2. De conformitat amb el que establix l'article 3 de l'Orde de 30 de maig de 1996, de la Conselleria d'Economia i Hisenda, en relació amb l'article 13.2 de la Llei 38/2003, la mancomunitat queda exonerada d'acreditar el compliment de les obligacions tributàries i amb la Seguretat Social.  
6.3. Justificació dels abonaments a compte  
Per a la realització d'abonaments a compte, la mancomunitat haurà de presentar prèviament, la justificació de la part que corresponga a les actuacions executades. Per a això haurà de presentar la documentació esmentada en els números 1, 4, 5 (exclòs el número 5.3), 6 (exclosos els números 6.5 i 6.6) i 7, tots aquests corresponents a l'apartat 6.1. anterior de la clàusula sisena. Tot això, sense perjuí de qualsevol altra documentació addicional que poguera estimar-se convenient sol·licitar per les administracions firmants.  
6.4. Termini i lloc de presentació de la documentació justificativa  
6.4.1. El termini límit de presentació de tota la documentació justificativa serà el 30 de novembre de 2016. No obstant això, per circumstàncies excepcionals degudament motivades per la mancomunitat, podrà ser autoritzada per la comissió de seguiment del pla la presentació de documentació justificativa amb el límit màxim del 10 de desembre de 2016.  
6.4.2. La documentació justificativa haurà de presentar-se en els registres corresponents de cada una de les administracions firmants o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
6.5. Naturalesa econòmica de les actuacions i justificació davant de les diferents administracions  
Les actuacions a executar per la mancomunitat en el marc del Pla de Competitivitat Turística podran tindre la naturalesa econòmica d'inversions reals o de gastos corrents, d'acord amb el que establisca el quadro d'actuacions que com annex I s'adjunta al present conveni.  
  
D'acord amb el que establix l'article 31.7 de la Llei General de Subvencions, els gastos financers podran formar part del cost subvencionable si estan directament relacionats amb l'activitat subvencionada i són indispensables per a l'adequada preparació o execució d'aquesta; i complint el límit assenyalat en aplicació del principi de prudència financera (R.D Llei 17/2014), de la mateixa manera, si és el cas i amb caràcter excepcional, podran ser-ho els gastos de funcionament, amb el límit màxim del 15 % de l'import total del cost de les actuacions a executar a través del present conveni, en els termes que assenyala el mencionat article 31 de la Llei General de Subvencions i 83 i 72 del Reglament de la Llei General de Subvencions.  
Donada la naturalesa econòmica dels crèdits afectats per l'Agència Valenciana del Turisme al finançament del present conveni, als efectes de justificació de la subvenció l'Agència només admetrà com a justificants gastos d'inversió realitzats per la mancomunitat en les actuacions del pla, per un import com a mínim igual a la seua aportació, açò és 100.000,00 euros.  
Donada la naturalesa econòmica dels crèdits afectats pel Patronat Provincial de Turisme Castelló «Costa Azahar» al finançament del present conveni, als efectes de justificació de la subvenció el Patronat Provincial de Turisme Castelló «Costa Azahar» només admetrà com a justificants factures de gasto corrent realitzats per la mancomunitat en les actuacions del pla, per un import com a mínim igual a la seua aportació, açò és 100.000,00 euros.  
Tot el que establix aquest punt, ho és sense perjuí de la íntegra execució i justificació de les actuacions del pla i que siguen presentats els expedients justificatius davant de cada una de les administracions firmants, complets i reunint tota la documentació detallada en la present clàusula.  
En cap cas el cost d'adquisició dels béns o serveis subvencionables podrà ser superior al valor de mercat en els termes que establix l'article 31 de la Llei General de Subvencions.  
  
6.6. Comprovació material de les actuacions  
Els membres de la comissió de seguiment realitzaran les oportunes comprovacions materials de les actuacions executades per la mancomunitat a través del pla, en els termes que establix l'article 169.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Setena. Comissió de seguiment  
D'acord amb el que establix l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre:  
7.1. Es crea una comissió de seguiment, com a òrgan mixt de seguiment i de control de les actuacions del Pla de Competitivitat Turística de la Mancomunitat Comarcal Els Ports formada per:  
1) Dos representants designats per l'Agència Valenciana del Turisme.  
2) Dos representants designats pel Patronat Provincial de Turisme Castelló «Costa Azahar».  
3) Dos representants designats per l'entitat local. El president de la comissió és el president de la mancomunitat o l'alcalde o regidor designat per a això.  
4) Un representant, si és el cas, de la Gerència del pla o tècnic de l'entitat local que actuarà com a secretari de la comissió amb veu però sense vot.  
5) Un representant de les associacions empresarials locals.  
6) Podran assistir tècnics especialistes quant als temes a debatre en la comissió, que participaran amb veu però sense vot.  
7.2. La Comissió de Seguiment es reunirà a iniciativa del seu president o quan algun dels seus altres membres ho sol·licite.  
7.3. Es considerarà vàlidament constituïda la comissió quan estiguen representades totes les administracions firmants.  
7.4. Per a l'adopció d'acords en la dita comissió, l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Comarcal Els Ports i l'Associació d'Empresaris ASETMICO disposaran cada un d'aquests amb un vot només i pel que fa al règim de funcionament es regirà per les normes generals dels òrgans col·legiats segons legislació vigent.  
7.5. Els acords seran adoptats per majoria simple de les parts, excepte la modificació o interrupció de les actuacions a desenvolupar i l'adopció del termini extraordinari d'execució i justificació a què es referix la clàusula quarta en l'apartat 4.1 i sisena en l'apartat 6.4, que requeriran en tot cas el vot favorable de les dos administracions firmants.  
7.6. La comissió de seguiment té les atribucions següents:  
a) Col·laborar, coordinar i assessorar la mancomunitat en la tasca de posada en marxa, execució i desenvolupament del pla.  
b) Autoritzar el nomenament i, si és el cas, cessament de la Gerència prèviament seleccionada i proposada per la mancomunitat.  
Totes les qüestions que haja de tractar la comissió de seguiment relacionades amb la Gerència del pla seran debatudes sense la seua presència i actuarà com a secretari del pla qualsevol persona prèviament designada a proposta del president de la comissió.  
c) Supervisar la labor de la Gerència.  
d) Proposar totes les despeses que sorgisquen en l'execució de les actuacions per a la seua aprovació per l'òrgan de la Mancomunitat que tinga competències segons els seus estatuts.  
En este sentit la comissió de seguiment vetlarà, si és el cas, especialment perquè la naturalesa econòmica dels gastos que s'aproven en la comissió coincidisca amb la naturalesa de les consignacions pressupostàries de les aportacions al pla de les diferents administracions, d'acord amb el que disposen els apartats 5.1 de la cláusula cinquena i 6.5 de la cláusula sisena.  
e) Aprovar els expedients justificatius i tancament de les actuacions.  
f) Resoldre els problemes que puguen sorgir d'interpretació i compliment del conveni i del protocol general.  
g) Adoptar les mesures que estime necessàries per a la millor organització i funcionament del conveni.  
h) Actuacions de comprovació material de les actuacions.  
i) La resta de funcions que se li atribuïxen en els termes que establix l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
7.7. El secretari de la comissió de seguiment remetrà una còpia de les actes, acords o informes que emeta la comissió, a la Secretaria Autonòmica de l'Agència Valenciana del Turisme, i als òrgans corresponents del Patronat Provincial de Turisme Castelló «Costa Azahar», de la Mancomunitat Comarcal Els Ports i de l'Associació d'Empresaris ASETMICO, en compliment del que disposa l'article 9.3 últim apartat del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Huitena. Resolució  
Les parts firmants podran resoldre i deixar sense efecte el present conveni subscrit, en el supòsit d'incompliment de les obligacions que s'hi establixen o per impossibilitat d'execució de les actuacions, d'acord amb les condicions establides.  
Així mateix, seran causes de resolució, a més de les anteriorment establides, l'acord mutu de les parts, sempre que raons d'interés públic facen innecessària o inconvenient la continuïtat del conveni, o la renúncia expressa de la Mancomunitat Comarcal Els Ports per causes sobrevingudes, sense perjuí del que preveu la clàusula tercera del present conveni. En tot cas i de conformitat amb el que establix l'article 11.1f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, la comissió de seguiment decidirà com finalitzar aquelles actuacions que es troben en curs en la forma prevista en la Llei 38/2003, de 17 de novembre, General de Subvencions.  
Procedirà el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei 38/2003.  
  
Novena. Règim de penalitzacions  
La Mancomunitat Comarcal Els Ports donarà compte a l'Agència Valenciana del Turisme i al Patronat Provincial de Turisme Castelló «Costa Azahar», a través de la comissió de seguiment del pla, de les demores en l'execució de les obres, amb les conseqüències previstes en la Llei de Subvencions i el seu reglament de desplegament.  
En el cas que l'actuació o obres objecte del present conveni se sotmeten als procediments de contractació dels previstos en l'article 212 i següents del Text Refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, d'acord amb el que preveuen les anteriors clàusules tercera i sisena, la Mancomunitat Comarcal Els Ports estarà obligada a establir en els seus plecs de condicions el règim de penalitzacions establit en l'esmentat text legal.  
  
  
Deu. Vigència  
De conformitat amb el que establix l'article 11.1.e del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, el present conveni entrarà en vigor en el moment de la seua firma, i tindrà efectes des de l'1 de gener de 2016 fins al 31 de desembre de 2016.  
  
Onze. Compatibilitat amb la normativa europea sobre ajudes públiques  
11.1. El present conveni és compatible amb el mercat interior al no afectar les seues disposicions els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, i no reunix els requisits acumulatius exigits en el dit article, ja que el beneficiari no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes i, en concret, en l'exercici de l'acció de foment del turisme en el seu conjunt i de l'impuls de nous recursos turístics.  
11.2. Al tractar-se d'un conveni no subjecte a l'article 107.1 del TFUE, i d'acord amb el que establix l'article 3.4 del Decret 147/2007, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà del present conveni no requerix notificació o comunicació a la Comissió Europea.  
  
Dotze. Garantia de retenció de recursos  
De conformitat amb el que preveu l'article 57. bis de la Llei 7/1985, de 2 d'abril, reguladora de les Bases de Règim Local, la Generalitat, a través de l'Agència Valenciana del Turisme, garantix el compliment del compromís de l'aportació econòmica establit en la clàusula cinquena i autoritza l'Administració General de l'Estat a aplicar retencions en les transferències que li corresponguen per aplicació del seu sistema de finançament, d'acord amb el que establix l'article 37 del Reial Decret Llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic.  
D'acord amb l'objecte del conveni el termini per a realitzar el pagament serà de tres mesos, comptadors des de l'endemà al naixement de l'obligació de pagament.  
El termini per a reclamar per l'entitat local davant de l'impagament serà d'un mes.  
Presentada la reclamació de pagament la Generalitat tindrà un termini de dos mesos per a atendre-la.  
En cas de mantindre's l'impagament, passats els dos mesos, el termini de què disposarà l'entitat local per a comunicar aquesta circumstància a l'Administració General de l'Estat serà de 15 dies, sense perjuí del termini que puga establir-se per mitjà de l'orde del Ministeri d'Hisenda i Administracions Públiques que regula el procediment per a l'aplicació de les retencions mencionades.  
  
Tretze. Règim jurídic  
El present conveni és de caràcter administratiu i es troba exclòs de l'àmbit del Decret 3/2011, de 14 de novembre, que aprova el Text Refós de la Llei de Contractes del Sector Públic; regula la concessió d'una subvenció nominativa a favor de la Mancomunitat Comarcal Els Ports, i el seu règim jurídic és el derivat del que s'ha establit en:  
  
- El Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOCV 7379, 13.10.2014).  
- La Llei 38/2003 General de Subvencions (BOE 276, 18.11.2003).  
  
- En el Reial Decret 887/2006, de 21 de juliol (BOE 176, 25.07.2006), pel qual s'aprova el Reglament de Subvencions.  
- La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOCV 7464, 12.02.2015).  
- Llei 7/1985, de 2 d'abril, reguladora de la Bases de Règim Local (BOE 80, 03.04.1985).  
- Llei 8/2010, de 23 de juny, de la Generalitat, de Règim Local de la Comunitat Valenciana (DOCV 6296, 24.06.2010).  
- Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de la Hisendes Locals (BOE 59, 09.03.2004).  
- Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
- Resta de normativa aplicable  
  
Catorze. Jurisdicció aplicable  
D'acord amb el que establix l'article 11.1.g del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre:  
Les qüestions litigioses que puguen sorgir respecte al present conveni se sotmetran als òrgans de la jurisdicció contenciosa administrativa que siguen competents.  
En prova de conformitat de tot el que s'ha exposat anteriorment, les parts compareixents fent ús de les facultats conferides, firmen el present document en quatre exemplars, en el lloc i la data indicats en l'encapçalament.  
  
President de l'Agència Valenciana del Turisme  
Francesc Colomer Sánchez  
President de la Mancomunitat Comarcal els Ports  
Antonio Ripollés Ortí  
President del Patronat Provincial de Turisme de Castelló «Costa Azahar»  
Javier Moliner Gargallo  
President de l'associació d'empresaris ASETMICO  
Joaquín Deusdad Milian  
  
ANNEX  
  
El quadro d'actuacions a executar a través del desenvolupament del Pla de Competitivitat Turística de la Mancomunitat Comarcal Els Ports, exercici 2016, proposades per la mancomunitat esmentada el cost global màxim d'execució de la qual ascendixen a un total de 300.000 - és el següent:  
  
Descripció de l'actuació  
1. Creació de la imatge turística corporativa  
2. Creació d'una plataforma en línia de comercialització de productes i serveis turístics dels Ports i el seu posicionament.  
3. Creació i adequació de rutes senderistes, BTT, cicloturistes, temàtiques històriques, monumentals,?prioritàriament aquelles que servisquen d'unió/enllaç entre municipis.  
4. Adequació d'entorns naturals i/o turístics d'alt interés.  
5. Promoció i comercialització turística comarcal: fullets, implementació de millores en els punts d'informació turística, vídeos promocionals (festivitats com per exemple Sant Antoni?)  
6. Contractació Direcció-Gerència del Pla de Competitivitat Turística de la Mancomunitat Comarcal Els Ports.